
Virtuális valóság játékfejlesztés és optimalizálás külső kézmozgás érzékelő szenzorral

A virtuális valóság egy számítógép által szimulált környezet, amellyel az ember kölcsönhatásba léphet.

A VR a valóságot egy elképzelt világgal helyettesíti, amelyet speciális fejre helyezhető
eszközön (HMD) keresztül láthatunk. Ebben a környezetben a kézmozgások követése (hand
tracking) fontos feladat. Több eszköz nem rendelkezik ilyen funkcióval, vagy ez a funkció nem
elegendő pontosságú. Gyakori, hogy a kézmozgás követése egy speciális kézi kontroller
követésével van kialakítva, holott sok alkalmazás megkövetelné a saját kezünk használatát.

A dolgozatban a VR szemüveg kiegészítését szeretném bemutatni egy kézfelismerő
eszközzel. A feladatban Windows Mixed Reality típusú VR szemüveget bővítettem egy
szemüvegre illesztett Leap Motion kézfelismerő szenzorral, amely segítségével a kéz követése kézi kontroller
nélkül is megoldható. A megvalósított megoldást egy mintaalkalmazásban teszteltem. A játék
témája horror, amely a játékost ösztönözi a gyors reakciókra. Az alkalmazásban a virtuális térben
való mozgásnak egy alternatív megvalósítását használtam. A virtuális térbe újratervezett
vezérlőegység fejlesztése egy Unity alapú projektben készült. A rendszer lehetővé teszi a
játékosoknak, hogy a hüvelykujj és a mutatóujj segítségével speciális gesztusokat hajtsanak végre,
kifejezetten a gombok megnyomására. A szoftver értékelését a beépített profilozó rendszerrel
végeztem el, ami megmutatja, hogy milyen jövőbeli optimalizációk lehetségesek a projekten belül.

Összefoglalva, sikerült egy olyan kézfelismerő rendszert alkotni, amely valós időben leköveti a
pontos kézmozgást, ami a rendszerhez adott illesztőpogramhoz képest jelentős előrelépés a kézfelismerés
implementálásban.



